Kreeka on eestlastel risti ja põiki läbi sõidetud ning parimad puhkamispaigadki üles leitud. Ometi on väike ja rahulik Patmos kohaks, kuhu vaid päikest ja merd ihkav eestlane naljalt oma jalga ei tõsta. Saarel on imeline aura, mis ühest küljest hoiab siin aja vaikses ja rahulikus kulgemises, teisalt levitab pühaduse hõngu. Kui Kreekat tabas paadipõgenike invasioon, siis tehti kõik selleks, et Patmose 71 kilomeetri pikkusele rannikule ei maabuks ükski põgenikepaat.